open-index/open-wikipedia-markdown huggingface dataset:
Sagopalme

**Sagopalme** (*Cycas revoluta*), av noen kalt kongepalme, er en av de mest populære plantene i konglepalmeslekten, og kommer opprinnelig fra sørlige Japan. På tross av navnet, er planten ingen palme.

## Beskrivelse

Det er en saktevoksende plante som i løpet av 50-100 år blir inntil 6-7 meter høy. Planten har en symmetrisk bladkrone bestående av mørkegrønne blader, og en stammediameter på 20cm.

Sagopalmen er svært populær som stueplante i kjøligere klima, men kan plantes utendørs i et varmt temperert eller subtropisk klima. Den liker sandholdig jord og trenger god drenering, tåler tørke bra og kan vokse utendørs i full sol eller skygge. Som stueplante bør planten stå lyst.

Planten tåler en del kulde, men trenger vanligvis varme fuktige somrer for å vokse bra. Frostskade på blader kan forekomme ved temperaturer ned mot -10 grader celcius; ved lavere temperaturer hvor bladene visner ned vil planten vanligvis overleve og sende ut et nytt sett med blader følgende vår/sommer.

## Smarte triks
Hvis planten ikke har sendt ut nye bladsett på noen år, eller hvis bladene har fått store vinterskader, kan man simulere en monsun ved å sette plantens rotklump under vann i tre sammenhengende døgn. Når planten har stått relativt tørt over lang tid og opplever å få røttene dynket med vann vil den tro det er regntid.

I sitt opprinnelige element er planten avhengig av monsunen for å ha rikelig tilgang på vann for å kunne produsere nye blader. Skal man lure planten til å produsere nye blader bør dette gjøres tidlig på sommeren mens solen er sterkest (medio juni) og temperaturene er gode. I mangel på tilstrekkelig sol og varme vil ikke bladene herdes i tide til vinteren, og vil lettere ta skade fra vær og vind.

## Toksisitet
Planten er svært gifitg for både mennesker og dyr hvis den konsumeres. Man bør derfor vise stor aktsomhet når man berører planten, og plantestedet bør tenkes nøye igjennom slik at ikke husdyr lar seg friste av planten.

## Eksterne lenker
*
A media luz

**A media luz** er en uruguayansk tangosang fra 1924 med melodi av Edgardo Donato og tekst av Carlo Lenzi.

Donato skrev den under en trikketur. Sangen hadde premiere på musikkrevyen *Su majestad la revista* i Montevideo, hvor den ble fremført av chilenske Lucy Clory.

Senere ble den spilt inn på plate av Roberto Firpo, Francisco Canaro samt Carlos Gardel.

Adolf Wrege og hans orkester spilte den inn i Berlin 30. januar 1948. Melodien ble utgitt på 78-platene Electrola EG&nbsp;7359 og His Master's Voice A.L.&nbsp;3060 (sistnevnte i Norge).

## Norsk versjon
Egil Hagen har skrevet en norsk tekst. Den norske tittelen er «Fortell meg Mary Ann». Egil Jacobsen, Rolf Syversens tango-orkester har spilt inn sangen. Den ble utgitt på 78-platen Musica A&nbsp;8932.

## Referanser
Knut i Borg

**«Knut i Borg»** er en folkevise av den typen vi kaller ballader. I TSB-katalogen er den typologisert som TSB D 172. En dansk versjon av visa finst i Peder Syvs Kjempeviseboka, men de norske variantene kan ikke føres direkte tilbake til den trykte versjonen.

## Handling
Liti Kjersti har to friere, Knut i Borg og kong Herre Svein. Hun velger Knut i Borg, men da kommer kongen uventet i bryllupet og dreper Knut. Deretter tar han med seg brura til sengs. Etter at kongen er sovnet tar Liti Kjersti et sverd og dreper kongen.

## Utbredelse
Viseteksten er dokumentert flere ganger i Telemark, Lindeman har en melodioppskrift etter Anne Knutsdatter Brohær, Mo i Telemark. Dessuten er visa kjent i Danmark DgF195, på Færøyene og i Island.
Johannesburg Stadium

**Johannesburg Stadium** er et stadion i forstaden Doornfontein i Johannesburg, Sør-Afrika. Det var opprinnelig bygd som et friidrettsstadion og er nå hjem til et av Sør-Afrikas mest kjente fotballklubber, Orlando Pirates. Stadionet har tak på den ene siden og en kapasitet på 37&nbsp;500. Den åttende verdenscupen i friidrett ble arrangert på Johannesburg Stadium i 2003, med 58 deltagerland. 

## Se også
*Ellis Park Stadium

## Referanser
Jæren Sparebank

**Jæren Sparebank** (stiftet 21. desember 1923 som *Klepp Sparebank*) er en selvstendig lokal sparebank på Jæren i Rogaland, med hovedkontor på Bryne, som gjennom sine 4 kontorer i Klepp, Time, Hå og Gjesdal tilbyr et fullservicekonsept innen bank og finansielle tjenester, overfor  person- og landbrukskunder, samt mindre/mellomstore bedrifter. Sparebanken er medeier i Eika Gruppen og den tredje største bank i alliansen, som er et riksdekkende samarbeid mellom 60 lokale sparebanker og OBOS.

1. januar 2015 fusjonerte de to regionbankene *Time Sparebank* (stiftet 1911) og *Klepp Sparebank* (stiftet i 1923), og tok navnet *Jæren Sparebank*. 

## Referanser


## Eksterne lenker
* 
*
Jan Richenberg

**Otto Jan Richenberg** (født 25. september 1938 i Oslo) er en norsk tidligere alpinist, skiinstruktør og sakprosaforfatter.

Richenberg har bakgrunn som alpinist, og har arbeidet i en årrekke som skiinstruktør. Fra midten av 1970-tallet arbeidet han i flere år som skiinstruktør for Bjerke videregående skole (da Linderud vgs). Han gav i 1984 ut boken *Alpint* på Gyldendal forlag. Boken var en del av bokserien *Puls: idrettsfag for den videregående skole*.

Han er far til Jan Tore Richenberg, 71° nord-deltaker i 2009.

## Bibliografi
* 1984: *Alpint* (i serien *Puls: idrettsfag for den videregående skole*) Gyldendal, ISBN 82-05-13813-3

## Referanser


## Se også
* Liste over kjente pedagoger ved Bjerke videregående skole
Hurtigløp på skøyter under Vinter-OL 1994 – 1000 meter herrer

**1 000 meter herrer** var en øvelse i hurtigløp på skøyter under Vinter-OL 1994 og ble avholdt i Vikingskipet på Hamar den 18. februar 1994. 

43 utøvere fra 17 nasjoner deltok på distansen.

## Medaljevinnere

## Rekorder
Dette var gjeldende verdensrekord og olympisk rekord før Vinter-OL i 1994:

Følgende nye verdensrekorder og olympiske rekorder ble satt under konkurransen:

## Resultater

## Referanser


## Eksterne lenker
* 
*  Offisiell olympisk rapport
*  Lillehammer 1994 1000m men - Olympic Speed Skating på Olympic.org
*  Speed Skating at the 1994 Lillehammer Winter Games: Men's 1,000 metres  på Sports-reference.com/olympics
*  Distance result: Olympic Winter Games 1994 · Men · 1.000 Metre på speedskatingnews.info
*  Results of the 1994 Olympic Winter Games 1.000 meters Men.
*  Results Olympic Games 1993/1994 - Men 1000m: 18 Feb 1994 - Hamar på www.ISU.html.infostradasports.com
*  Speed Skating 1994 Olympic Games Results - Men's 1000 metres - 18th February på The-Sports.org
*
Virve Köster

**Virve-Elfriide Köster** (født Haavik 30. januar 1928 i Pärnu, død 10. desember 2022), kjent som **«Kihnu Virve»** (etter øya Kihnu), var en estisk folkemusiker som fikk status som et nasjonalt ikon.

## Liv og virke
Virve Köster bodde på øya Kihnu og er den mest kjente sangskaperen fra denne øya. Hun laget tekst og musikk samtidig, og noterte deretter ned teksten i sin arbeidsbok. Senere ble melodiene nedskrevet med noter av skolerte musikere når disse besøkte henne. Hun skapte rytmiske melodier i strofisk form i en nyere form og sangene forteller om hendelser i hennes liv og opplevelser. Sangene ble ofte framført sammen med familiemedlemmer, både døtre og barnebarn, og i blant akkompagnert med gitar.

Flere av hennes sanger, særlig «Merepidu» («Havets festival») er kjente i Estland og blir brukt av andre folkemusikkgrupper. Sangen «Väike türdruk» («En liten jente») ble opprinnelig bestilt fra henne som en avskjedssang i et bryllup, men har nådd en slik popularitet at det nå er blitt en vanlig sang i estiske brylluper.

## Referanser
Jentene på Toten

***Jentene på Toten*** er en norsk dokumentarserie i åtte episoder produsert av Limelight Film & TV, som ble sendt første gang på NRK2 våren 2010. Serien handler om 10 transpersoner og deres liv. Den presenterer flere kategorier transpersoner og belyser en rekke sider ved det å være transperson.

Sentralt i serien er Stensveen Ressurssenter på Kapp på Toten. Ekteparet Marion Arntzen og Harald Sundby driver stedet, som har utviklet seg til å bli et fristed for transpersoner fra hele Norden.

Serien ble opprinnelig laget for TVNorge, men kanalen valgte senere å ikke sende den fordi den ikke passet inn i TVNorges profil.

## Medvirkende
### Stensveen Ressurssenter
Ekteparet Marion Arntzen og Harald Sundby som driver Stensveen Ressurssenter.

### Transpersoner
Alle transpersonene i serien er transkvinner.

## Utmerkelser
* Serien vant Gullruten 2010 i kategorien beste dokusåpe
* «Jentene på Toten» ble tildelt Homofrydprisen 2010

## Se også
* Transperson
* Stensveen Ressurssenter

## Referanser




## Eksterne lenker
*
Balvenie

**The Balvenie** er et skotsk destilleri som fremstiller single malt whisky. Det ble etablert i 1892 av William Grant (1839–1923). Destilleriet ligger like ved Balvenie slott fra begynnelsen av 1200-tallet, i byen Dufftown, Speyside i Skottland. The Balvenie eies av William Grant & Sons, som også eier det nærmeste destilleriet, Glenfiddich. Balvenie ble etablert fem år etter Glenfiddich med sikte på å kontrollere vanntilførselen til destilleriene. Vannet i Balvenie whisky er det samme som brukes i Glenfiddich, men Balvenie er mye rikere på honning og blomsterdufter enn Glenfiddich. 

## Produksjon
Balvenie er et av få destillerier som malter eget bygg på den tradisjonelle måten, ved gulvmalting. Det er bare fem destillerier igjen i Skottland som driver med gulvmalting, Det er en arbeidskrevende prosess hvor kornet vendes med håndkraft i rundt 12 dager for å få luft til kornet. Balvenie har fire wash-stills – destileringsapparater for destillering av sats, og fem spirit-stills for destillering av rå-spriten. Årlig kapasitet er på  liter.     

## Produkter

Balvenies produktlinje består av seks single malt whiskyer, i tillegg til spesialtapninger.

***The Balvenie DoubleWood** er en 12 åring som har tilbrakt livet i to forskjellige fat. Den ligger først i tradisjonelle whiskyfat av eik, for så og modne de siste månedene i europeiske sherryfat av eik.  

***The Balvenie Singature** er også en 12 åring som, destillatøren David Stewart lar modne i vanlige whiskyfat, for så og la den ligge i både bourbonfat og i sherryfat.

***The Balvenie GoldenCask** er 14 årig whisky som i likhet med DoubleWood har ligget på tradisjonelle whiskyfat av eik, før den har fått den siste modning i fat som har inneholdt brun karibisk rom.

***The Balvenie Singel Barrel** er en 15 åring og som navnet antyder har ligget i ett fat hele livet.   
 
***The Balvenie PortWood** en 21 årig whisky som har hatt en lagringsperiode på Portvinsfat.

***The Balvenie Thirty** er en 30 år gammel whisky som har hatt et langt liv i både eikefat og sherry fat.

## Trivia
Rosen i våpenskjoldet til Balvenie stammer tilbake til den skotske kongen Jacob IIs tid. Slottet ble beslaglagt av den skotske kronen, men skulle leveres tilbake på to vilkår. Det ene var at lady Douglas skulle gifte seg med sir John Stewart, og dernest at hun skulle betale tributt med en rød rose hvert år.

## Referanser


## Litteratur
*Jackson, Michael: *Whisky – Den store kulturguiden om whisky*. Pegasus forlag 2007

## Eksterne lenker
* 
* Balvenie på whiskywiki.no
Transminnedagen

**Den internasjonale trans&shy;minnedagen** (International Transgender Day of Remembrance) markeres hvert år 20. november for å minnes de som har dødd som ofre for transfobisk hatkriminalitet. Den ble opprettet av  til minne om transkvinnen  som ble drept 28. november 1998. Etterhvert har markeringen spredt seg fra USA til Europa og andre deler av verden.

## Referanser


## Eksterne lenker
* 
* International Transgender Day of Remembrance, offisielt nettsted
* Remembering Rita Hester , Ethan Jacobs, Edge Boston, 15. november 2008
Meksikansk viftepalme

**Meksikansk viftepalme** (*Washingtonia robusta*) er en palme fra den nordvestlige delen av Mexico. Den blir inntil 30 meter høy og har vifteformede blader, derav navnet meksikansk viftepalme. Den er mye plantet i Los Angeles og er et velkjent syn i filmer fra denne byen.

*W. robusta* er nært beslektet med *[[Washingtonia filifera]]*, men har en slankere stamme med en utpreget svullen base. Palmen vokser noe raskere enn *W. filifera*, men er noe mindre kuldeherdig, men den skal tåle kortvarig temperatur ned mot &minus;10&nbsp;℃, dog må man regne med svidde blader ved så lave temperaturer. I motsetning til *W. filifera* tåler *W. robusta* mer fuktighet og derfor er disse foretrukne i regioner med mye nedbør og kjølige temperaturer om vinteren.

## Eksterne lenker
*
Jan Borgen

**Jan Borgen** (født 1955) er en norsk jurist og spesialist på menneskerettighets- og antikorrupsjonsarbeid. 

Han tok fransk artium (baccalauréat) i Rouen og deretter juridisk embetseksamen (cand.jur.) ved Universitetet i Oslo. Han har også hatt forskningsopphold ved University of California, Berkley. Borgen har ledet Amnesty International Norge. Han var med å stifte den norske avdelingen av Transparency International i 2001 og var generalsekretær i Transparency International Norge 2002-2009. Han har også vært nestleder i Den internasjonale juristkommisjon i Genève (International Commission of Jurists) og ledet Center for Transitional Justice i Kathmandu. Han har også arbeidet i Flyktningerådet og hos FNs høykommissær for flyktninger.

## Referanser


## Eksterne lenker
*
Rødfotdroneflue

**Rødfotdroneflue** (***Eristalis cryptarum***) er en middelsstor flue som tilhører familien blomsterfluene.  Den er utbredt langs kysten i Norge.

## Utseende
En middelsstor (9–13&nbsp;mm), bred og kraftig, oransje og svart blomsterflue. Den kjennes ganske lett på at beina, scutellum og bakkroppens sideflekker er rødoransje. Ansiktet har en bred, blank, svart midtstripe. Fasettøynene er kledt med korte, fine hår. Antennene er oransje, antennebørsten med svært korte hår. Thorax er temmelig blank, nesten kvadratisk sett ovenfra. på sidene tett kledt med gule hår. Bakkroppens andre ledd har et par rødoransje, trekantede sideflekker, de øvrige leddene er svarte bortsett fra gul søm langs bakkanten av hvert ledd. Beina er for det meste oransje, men den indre delen av lårene mørke. Vingene er klare med et stort, brunt område i den indre og fremre delen.

## Levevis
Arten finnes helst på litt fattige til middels rike myrer. Larven er ukjent, men utvikler seg trolig i torvmyrer. De voksne fluene flyr i mai-juli og besøker mange slags blomster, men har kanskje er særlig preferanse for blomstene til myrhatt (*Comarum palustre*).

## Utbredelse
Arten er utbredt i det meste av Europa og i Asia øst til Mongolia og Amur-området. I Norge er den utbredt langs kysten over nesten hele landet. Den er ganske vanlig på Vestlandet, men ellers i utbredelsesområdet er den gjerne regnet som en sjelden art.
I mange land har arten gått mye tilbake, trolig på grunn av drenering av myrer.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familien **[[blomsterfluer]]** (Syrphidae)
****** underfamilien Eristalinae
******* gruppen Eristalini 
******** slekten dronefluer, *[[Eristalis]]* Latreille, 1804
********* **rødfotdroneflue**, *Eristalis cryptarum* (Fabricius, 1794)

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Eristalinae, Microdontinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
* Nielsen, Tore R. 1999. *Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae).* NINA Fagrapport 035. Norsk institutt for naturforskning.

## Eksterne lenker
* 
* Tiltaksplan for vern av ''Eristalis cryptarum'' i Storbritannia, med bilde av arten
Live EP (Live at Fashion Rocks)

***Live EP (Live at Fashion Rocks)*** er en konsert-EP som ble spilt inn den i 2005 av Arcade Fire & David Bowie. De spilte sammen den 8. september under Fashion Rocks 2005 i New York. Siden Apple introduserte iTunes Plus Tracks, er ikke dette albumet lenger tilgjengelig for nedlasting fra iTunes.

## Sporliste
#«Life on Mars?» (David Bowie) – 4:54
#«Wake Up» (Win Butler, Régine Chassagne, Richard Reed Parry, Tim Kingsbury, Howard Bilerman, William Butler, Sarah Neufeld) – 5:43
#«Five Years» (Bowie) – 3:46

## Eksterne lenker
Lois Griffin

**Lois Griffin** (født **Pewterschmidt**) er en fiktiv rollefigur fra Fox' animasjonsserie Family Guy. Hun er kona til Peter Griffin, og mor til Meg, Chris, og Stewie. Stemmen til Lois leses av tidligere MADtv-medlem Alex Borstein. Skaperen av Family Guy, Seth MacFarlane, skapte Lois og resten av Griffinfamilien i januar 1999. Rollefigurene dukket første gang opp på tv i seriens premiere «Death Has a Shadow», 31. januar 1999, etter Super Bowl XXXIII.

## Rolle i Family Guy
Lois ble født inn i den velstående familien *Pewterschmidt* fra Newport, Rhode Island. Peter Griffin, hennes ektemann, arbeidet som løpegutt på familiens golfklubb. Lois ble etter hvert forelsket i ham, fordi hun falt for hans avslappede arbeiderklasseholdning, som hun foretrakk framfor de stive og kjedelige folkene i hennes sosiale krets. Hun ble kåret til Miss Teen Rhode Island, og ønsket å satse på en modellkarriere. Faren hennes mente imidlertid at dette ville være under familiens verdighet.

Hun underviser i piano for å spe på familiens inntekter, selv om hun bruker mesteparten av tiden sin på å pleie familien sin. Chris, hennes eldste sønn og andre barn, har alltid vært overvektig, selv ved fødselen. Hennes yngste sønn, Stewie, har blitt besatt på å drepe henne.

Lois har en lillesøster, Carol, som har hatt ni forskjellige ektemenn, hvorav minst åtte har forlatt henne. Lois har også en eldre bror, Patrick. Lois har også funnet ut at hennes mor er en overlevende etter holocaust.
Washingtonia

* Washingtonia filifera
* Washingtonia robusta

***Washingtonia*** er en gruppe planter i palmefamilien bestående av artene *[[Washingtonia robusta]]* og *[[Washingtonia filifera]]*. En tredje og mindre kjent variant antas å være en hybrid av disse to, og går under navnet *[[Washingtonia filibusta]]* (*Washingtonia filifera x robusta*). Offisielt har gruppen bare to arter.

Palmeslekten *Washingtonia* er oppkalt etter USAs første president, George Washington.

## Eksterne lenker
*
Svartskjeggdroneflue

**Svartskjeggdroneflue** (*Eristalis intricaria*) er en middelsstor flue som tilhører familien blomsterfluene.  Den er utbredt i hele Norge bortsett fra høyfjellet.

## Utseende
En stor (10-15 mm) og kraftig, tett hårete blomsterflue som finnes i flere ulike fargevarianter som etterligner ulike humler. Den er den eneste tett hårete droneflue-arten som er vanlig i Norge, og kan skilles fra et par mindre vanlige arter på at antennebørsten har lange hår. Behåringen er alltid lys på bakkroppsspissen, ellers varierer den mye. En vanlig form har et lyst bånd over bakre del av thorax og hvit hale, ellers helt svarthåret, gulhårede individer eg også vanlige. Fasettøynene er ganske tett hårete, beina mer mørke enn lyse. Vingene er klare med et lite, svart vingemerke og en diffus, mørk flekk i midten.

## Levevis
Larven utvikler seg i slam og bløt gjødsel. De voksne fluene er utholdende flygere og kan påtreffes nesten hvor som helst. De besøker mange slags blomster. Hannene forsvarer territorier over blomstene, og henger på svirrende vinger i luften. De flyr i april-oktober.

## Utbredelse
Arten er utbredt i det meste den palearktiske sone. I Norge er den vanlig over hele landet, kanskje med unntak av de høyeste fjellområdene og Finnmarkskysten.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familien **[[blomsterfluer]]** (Syrphidae)
****** underfamilien Eristalinae
******* gruppen Eristalini 
******** slekten dronefluer, *Eristalis* Latreille, 1804
********* svartskjeggdroneflue, *Eristalis intricaria* (Linnaeus, 1758)

## Kilder og litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Eristalinae, Microdontinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
* Nielsen, Tore R. 1999. *Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae).* NINA Fagrapport 035. Norsk institutt for naturforskning.
## Eksterne lenker
*
Hagedroneflue

**Hagedroneflue** (***Eristalis horticola***) er en middelsstor flue som tilhører familien blomsterfluene.  Den er utbredt i Sør-Norge og videre nordover langs kysten til Rana. Arten var for en tid kjent under navnet *[[Eristalis lineata]]* (Harris, 1776).

## Utseende
En middelsstor (11-14 mm) og kraftig, sparsomt hårete blomsterflue. Den kan kjennes på at hannen har store, gule sideflekker på bakkroppen, videre på at bakføttene er helt mørke, ansiktet for det meste gult, hårkledningen meget lys og den har tydelige, brune vingeflekker. Ansiktet er tett kledt med gulaktig bestøving bortsett fra en svart midtstripe. Antennebørsten har lange hår. Fasettøynene er kledt med ganske korte hår. Thorax er tydelig lengre enn bred, forholdsvis blank. Hannens bakkropp har store, trekantede, gule sideflekker på det andre leddet og mindre flekker på det tredje. Bakbeina er kontrastrikt fargede: lårene helt svarte, leggene gule i den indre halvdelen og svarte i den ytre, føttene helt svarte. Vingene er klare med en tydelig, brun flekk i midten og et lite, svart vingemerke.

## Levevis
Larven utvikler seg i slam. Denne arten finnes helst i nærheten av trær, for eksempel i fuktige løvskoger og hager. De besøker mange slags blomster. Hannene forsvarer territorier over blomstene, og henger på svirrende vinger i luften. De flyr i mai-september.

## Utbredelse
Arten er utbredt i det meste av Europa, i Nord-Afrika og i Asia østover til India. I Norge er den vanlig i lavlandet i Sør-Norge, og finnes langs kysten omtrent til Mo i Rana.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familien **[[blomsterfluer]]** (Syrphidae)
****** underfamilien Eristalinae
******* gruppen Eristalini 
******** slekten dronefluer, *[[Eristalis]]* Latreille, 1804
********* hagedroneflue, *[[Eristalis horticola]]* (De Geer, 1776) (junior synonym *Eristalis lineata* (Harris, 1776))

## Referanser


## Kilder
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Eristalinae, Microdontinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
* Nielsen, Tore R. 1999. *Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae).* NINA Fagrapport 035. Norsk institutt for naturforskning.

## Eksterne lenker
*
Yani Tseng

**Yani Tseng** (født 23. januar 1989) er en profesjonell golfspiller fra Taiwan som spiller på LPGA-touren.  

Etter en kort amatørkarriere, ble Tseng profesjonell i januar 2007.  Hun vant en turnering på damenes Asia-tour, og en turnering på den mindre, kanadiske profesjonelle touren.  For å få innpass på den mer lukrative LPGA-touren, måtte hun gjennom en kvalifiseringsturnering, også kalt qualifying school.  Hun endte på sjetteplass, som var bra nok for å få spillerettigheter på LPGA-touren sesongen 2008.

Allerede den første sesongen vant hun en major-turnering, LPGA Championship, i omspill med svenske Maria Hjorth.  Hun var da den yngste som hadde vunnet denne turneringen.  Hun hadde i alt ti topp-ti-plasseringer denne sesongen, hvorav fem andreplasser, og endte sammenlagt på tredjeplass på touren i inntjente penger, i tillegg til at hun ble kåret til årets nykommer.  Allerede i mars 2009 passerte Tseng $2 000 000 i inntjente penger etter bare et drøyt år og 32 turneringer på LPGA-touren.  I mai vant hun LPGA Corning Classic, hennes andre seier på LPGA-touren.

I 2010 vant hun sin tredje LPGA-seier, og sin andre major-turnering, da hun slo Suzann Pettersen med ett slag for å vinne Kraft Nabisco Championship. Tseng vant syv turneringer på LPGA-touren i 2011.

Tseng har også flere seire på Ladies European Tour, den første var Women's Australian Open, en turnering der både LET og den australske kvinnetouren står som arrangører.  I tillegg har hun flere seire både på den asiatiske og den taiwanske kvinnetouren.

## Meritter
### Seire på LPGA-touren
*2012: Honda LPGA Thailand, RR Donnelley LPGA Founders Cup, Honda LPGA Thailand
*2011: Honda LPGA Thailand, LPGA State Farm Classic, **[[LPGA Championship|Wegman's LPGA Championship]]**, **[[Women's British Open|Ricoh Women's British Open]]**, Walmart NW Arkansas Championship, LPGA Hana Bank Championship, LPGA Taiwan Championship
*2010: **[[Kraft Nabisco Championship]]**, **[[Women's British Open|Ricoh Women's British Open]]**, P&G NW Arkansas Championship
*2009: LPGA Corning Classic
*2008: **[[LPGA Championship|McDonald's LPGA Championship]]**,

## Utmerkelser
*Årets spiller, LPGA-touren: 2010, 2011

## Eksterne lenker
* 
*
Blank droneflue

**Blank droneflue** (*Eristalis rupium*) er en middelsstor flue som tilhører familien blomsterfluene.  Den er utbredt over hele Norge-

## Utseende
En middelsstor (10-14 mm), mørk, blank blomsterflue. Den kan kjennes på den blanke, sparsomt hårete kroppen og den store, tydelige, brune flekken midt i vingen. Ansiktet med en tydelig, svart midtstripe, på sidene ganske tynt, lyst bestøvet slik at den svarte grunnfargen kommer fram. Antennebørsten har lange hår. Thorax er litt lengre enn bred, ganske blank. Hannens bakkropp har et par ganske små, trekantede, gulaktige sideflekker. Beina er gule og svarte. På bakbeina er lårene svarte, leggene gule i den indre halvdelen og svarte i den ytre, føttenes første ledd gult, de øvrige svarte. Vingene har en markert (særlig hos hunnen), mørkbrun flekk i midten og et brunsvart vingemerke som er litt lengre enn bredt.

## Levevis
Larven utvikler seg i slam. De voksne fluene treffer man i og ved ulike slags våtmarker. De er vanlige over hele Norge, kanskje særlig i høyereliggende strøk, og flyr i juni-august. De besøker gjerne blomster, særlig skjermplanter.

## Utbredelse
Arten er utbredt over det meste av den palearktiske sone fra Kanariøyene i vest til Stillehavet i øst, og også i mye av Nord-Amerika. I Norge er den vanlig over hele landet.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familien **[[blomsterfluer]]** (Syrphidae)
****** underfamilien Eristalinae
******* gruppen Eristalini 
******** slekten dronefluer, *[[Eristalis]]* Latreille, 1804
********* **blank droneflue**, *Eristalis rupium* Fabricius, 1805

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Eristalinae, Microdontinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
* Nielsen, Tore R. 1999. *Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae).* NINA Fagrapport 035. Norsk institutt for naturforskning.

## Eksterne lenker
*
Æille så nær som a Ingebjørg

**«Æille så nær som a Ingebjørg»** er en sang av Alf Prøysen med melodi av Bjarne Amdahl.

Sangen forteller om et bryllup som går fra store løfter til sammenbrudd kort tid etter. I bakgrunnen lurer tittelens Ingebjørg, som har blitt sveket av brudgommen tidligere, men likevel gjemmer ham når han jages av rasende svigerfamilie.

Den var ett av om lag hundre bidrag som ble skrevet til Melodi Grand Prix 1962, men kom ikke til finalen.

Nora Brockstedt spilte inn sangen 3. mars 1962. Den ble utgitt på singlen Karusell KM-29. Brockstedts versjon lå på VG-lista i femten uker i 1962 med nummer to som høyeste plassering.

## Referanser
Slash (album)

***Slash*** er debutalbumet til gitaristen Slash som soloartist. Det ble utgitt i 2010. Han har laget alle sagene selv og har med kjente sangere som Ozzy Osbourne.

## Sporliste
#«Ghost» (med Ian Astbury & Izzy Stradlin) 3:34
#«Beautiful Dangerous» (med Fergie) 4:35
#«Crucify the Dead» (med Ozzy Osbourne) 4:04
#«Back from Cali» (med Myles Kennedy) 
#«Promise» (med Chris Cornell) 4:41
#«By the Sword» (med Andrew Stockdale) 4:50
#«Gotten» (med Adam Levine) 5:05
#«Doctor Alibi» (med Lemmy Kilmister) 3:07
#«Watch This» (med Dave Grohl & Duff McKagan) 3:46
#«I Hold On» (med Kid Rock) 4:10
#«Nothing to Say» (med M. Shadows) 5:27
#«Starlight» (med Myles Kennedy) 5:35
#«Saint is a Sinner Too» (med Rocco DeLuca) 3:28
#«We're All Gonna Die» (med Iggy Pop) 4:30
## Eksterne lenker
*
Vanlig narsissflue

**Vanlig narsissflue** (*Merodon equestris*) er en stor flue som tilhører familien blomsterfluene.

Den er ikke blant de vanligste blomsterflueartene i Norge om sommeren, men arten er under spredning og vil formodentlig bli vanligere i Norge. Den finnes langs kysten i Sør-Norge, foreløpig funnet nord til Møre. Arten kan gjøre skade på blomsterløker.

## Utseende

En middelsstor til stor (14–16&nbsp;mm), svært tettbygd, tett hårete blomsterflue, påfallende kraftig. Den finnes i flere fargevarianter som etterligner ulike humler. Vanlige fargevarianter er blant andre: hele kroppen gulhåret; thorax gul i fremre del, svart i bakre, bakkroppen svart i fremre del, gul i bakre; eller hele kroppen svarthåret bortsett fra bakkroppsspissen som er gulhåret. Flere av fargevariantene har fått egne navn. Fasettøynene er fint hårete og møtes i midten hos hannen, men ikke hos hunnen. Ansiktet er ganske flatt, bestøvet på sidene, blankt svart i midten. Antennene er korte og mørke, antennebørsten naken. Thorax er nesten kvadratisk med rundede hjørner. Beina er helt svarte, påfallende korte og kraftige. Baklårene er fortykkede, bakleggene krumme og kraftige med en kul på innsiden litt før spissen, spissen med en kraftig, innoverrettet tagg. Vingene er glassklare med brune årer.

## Levevis
Larven utvikler seg i blomsterløker, særlig av narsisser (*Narcissus* spp.) men også av ulike slags liljer. Arten ser ikke ut til å gå på noen viltvoksende planter i Norge så den er neppe opprinnelig hjemmehørende her, dette støttes av at det ikke kjennes gamle (før 1900) funn av den fra Skandinavia. Arten kan gjøre en del skade i hager ved at de angrepne løkene gjerne råtner. De voksne fluene flyr i mai-august, men de virker forholdsvis tunge og trege og flyr lite. Hunnene legger egg ved rothalsen av næringsplantene.

## Utbredelse
Arten stammer trolig fra middelhavsområdet, men er i dag spredt til store områder, sannsynligvis på grunn av handel med blomsterløker. Den finnes over mesteparten av den palearktiske sone, i Nord-Amerika og på New Zealand. I Norge er den funnet langs kysten nord til Møre.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familien **[[blomsterfluer]]** (Syrphidae)
****** underfamilien Eristalinae
******* slekt *[[Merodon]]* Meigen, 1803
******** vanlig narsissflue, *Merodon equestris* (Fabricius, 1794)

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Eristalinae, Microdontinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.* 3: 81-139. Science Herald, Budapest.

## Eksterne lenker
*
Pietersburg Stadium

**Pietersburg Stadium** er et flerbruksstadion i byen Polokwane (tidligere Pietersburg) i Sør-Afrika. Det var hjemmebanen til fotballaget Ria Stars før det ble oppløst. Stadionet har en kapasitet på 15&nbsp;000 og ble bygget i 1976. Byggingen av Peter Mokaba Stadium pågår øst for Pietersburg Stadium, og det vil bli spilt gruppespillkamper i den nye arenaen under fotball-VM 2010.
Neighborhood 1 (Tunnels)

«**Neighborhood #1 (Tunnels)**» er en sang av det canadiske indierockbandet Arcade Fire, og det første sporet fra debutalbumet deres, *[[Funeral (album)|Funeral]]*. Sangen er også en del av «Neighborhood»-serien i fire deler fra *Funeral*.

«Tunnels» var bandets første single, og ble utgitt flere måneder før albumet som en 7" vinylplate den 20. juni 2004, og ble begrenset til 1 500 kopier. B-siden på albumet er en innspilling av «My Buddy» av svingmusiker Alvino Rey. Rey er Win og William Butlers bestefar.

I august 2009 lå sangen på tiendeplass på Pitchfork Medias «Top 500 Tracks of the 2000s».

## Spor
#«Neighborhood #1 (Tunnels)» – 4:48
#«My Buddy» (Alvino Rey Orchestra, radiokonsert, 1940) – 2:32

## Referanser


## Eksterne lenker
* Merge Records: Arcade Fire Discography
Erik Axelsson Oxenstierna

**Erik Axelsson Oxenstierna** (født på Fiholm i Södermanland 13. februar 1624, död 23. oktober 1656 i Frauenburg i Preussen) var en svensk greve og statsmann. Han ble etterhvert rikskansler for Karl X Gustav, slik hans far Axel Oxenstierna hadde vært det for kong Gustav II Adolf. Etter sin far arvet Oxenstierna både lagmannsdømemt Norrland (1654) og embetet som generalguvernør i Preussen (1655).

Etter studier i Uppsala ble han utpekt til *rector illustris* i 1642, og i 1643 oberst i et kavaleriregiment. Han foretok to års studiereiser utenlands inntil han 1645 kom tilbake til Stockholm, og året etter ble guvernør over kolonien Estland, underlagt guvernøren i Livland – Gabriel Oxenstierna. Erik Oxenstierna ble i samtiden regnet for en meget betydelig initiator for Estlands utvikling. 

Han ble 1651 utnevnt til riksråd og trådte inn som leder for Kommerskollegium året etter. Her tok han blant annet den yngre økonomen Johan Risingh under sin beskyttelse, og lot Risingh prege den økonomiske politikken med sterke, merkantilistiske ideer. Etter bare to år ble Erik Oxenstierna utnevnt til rikskansler. Allerede i sitt andre regjeringsår stod han og kongen i spissen for en av de såkalte svenske reduksjoner – tvangsmessig inndrivelse av midler og reelt en krigsskatt – som riksdagen godtok i 1655. Også en viss andel av adelens eiendeler ble inndratt. Oxenstierna fulgte kongen i felt i Livland og Polen samme året, og inngikk i 1656 en avtale med hollenderne i Elbing, en polsk by som svenskene hadde holdt okkupert siden trettiårskrigen. Han døde av feltsjuke samme år.

Erik Axelsson Oxenstierna var ett av Axel Oxenstiernas 11 barn.

## Referanser


## Eksterne lenker
* Artikkel i slekten Oxenstiernas slektsbok.
* Oxenstierna-slekten i Nordisk Familiebok. Prosjekt Runeberg.
Lysende galleblomsterflue

**Lysende galleblomsterflue** (*Pipiza noctiluca*) er en liten, svart flue som tilhører familien blomsterfluene. Den er utbredt over det meste av Norge. Navnet "lysende" på denne meget mørke arten synes noe rart, men spiller på hunnens gule flekker på bakkroppen som står i sterk kontrast til de omkringliggende områdene. Dette er mest sannsynlig et kompleks av arter som ligner hverandre sterkt.

## Utseende
En liten til middelsstor (5–10&nbsp;mm), middels slank, matt svart blomsterflue. Hunnen har et par firkantede, gule flekker på det andre bakkroppsleddet, ellers er begge kjønn helt svarte bortsett fra at føttene er rødlige. Fasettøynene er tett kledt mer mørke hår, og møtes i pannen hos hannen. Ansiktet er helt flatt og tett hårete, antennene mørke, smalere hos hunnen enn hos hannen, med naken antennebørste. Bakkroppen er valangt oval, formen er lite forskjellig hos hunnen og hannen. Vingene er litt gråaktige med en diffus, mørk midtflekk.

## Levevis
Larvene lever av bladlus i likhet med blomsterfluene i underfamilien Syrphinae, som noen systematikere plasserer denne slekten i. De voksne fluene flyr i mai-september og besøker gjerne blomster.

## Utbredelse
Navnet "*Pipiza noctiluca*" omfatter trolig et kompleks av arter som til sammen er utbredt over det meste av den palearktiske sone. I Norge er de utbredt over hele landet bortsett fra i fjellet.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familien **[[blomsterfluer]]** (Syrphidae)
****** underfamilien Eristalinae (bør muligens regnes til Syrphinae)
******* slekt *[[Pipiza]]* Fallén, 1810
******** lysende galleblomsterflue, *Pipiza noctiluca* (Linnaeus, 1758)

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Eristalinae, Microdontinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.* 3: 81-139. Science Herald, Budapest.

## Eksterne lenker
* 
* Bilde av hann
* Bilde av hunn
Meierist

**Meierist** er en yrkesttittel for fagarbeidere i meierier. I dagens moderne produksjon, består arbeidet i å overvåke produksjonsprosessene. Meieristen har ansvar for fremstilling av et bredt produktspekter, alle med melk (eller melkefraksjoner som f.eks fløte) som råvare. Produktene er svært ulike med hensyn til fremstillingsmetoder og sammensetning. Mange er ømfintlige ferskvarer med kort holdbarhetstid underlagt strenge krav til bearbeidelse og kjøling. Meieristen må ha innsikt i hygiene og kunne ta avgjørelser basert på teknologisk innsikt. Videre er det nødvendig med kunnskap om kvaliltetssikring og arbeidsledelse. I tillegg til ansatte ved større meierier, har det de siste årene også en rekke  småskalprodusenter, først og fremst i ostemarkedet, tatt utdannelse som meierister.

Blant de viktige fagene under utdannelsen er mikrobiologi, kjemi, produksjonsteknologi, ulike laboratorieøvelser, hygiene samt praktiske øvelser. Videre kan fag som ledelse, økonomi og markedsføring inngå dersom en elev ønsker å ta mesterbrev. 

Tidligere ble meierister (og meiersker) utdannet ved meieriskoler.
Neighborhood 2 (Laïka)

«**Neighborhood #2 (Laïka)**» er den andre singelen fra det canadiske indierockbandet Arcade Fire fra debutalbumet deres, *[[Funeral (album)|Funeral]]*. Singelen ble utgitt den 28. mars 2005 via Rough Trade Records og nådde 30.-plass på UK Singles Chart. Singelen inneholdt også sangen «My Buddy» av Alvino Rey, Win og William Butlers bestefar.

## Tolkning
Sangen, som er det andre sporet på *Funeral*, handler (ifølge Win Butler) om det russiske romprogrammet, som sendte hunden Laika ut i verdensrommet. Laike var det første levende vesenet som gikk i bane rundt jorden. Butler sa følgende til *Pulse*, en utgivelse i Minneapolis: «It’s a great story about a dog being the first living creature in space. Doing this spectacular thing, but not having food and watching itself fall back into the earth.»

Sangens mørke tekster står til den fengende melodien. Tekstene forteller historien om Alexander som blir sendt ut på et eventyr. Eventyret, som er for nabolagets beste, ender med Alexanders død.

## Spor
*«Neighborhood #2 (Laïka)» – 3:29
*«My Buddy» (Alvino Rey Orchestra, radiokonsert, 1940) – 2:32

## Eksterne lenker
* «Neighborhood #2 (Laïka)» på YouTube
Francis Anscombe

**Francis John (Frank) Anscombe** (født 13. mai 1918 død 17. oktober 2001) var en amerikansk statistikkprofessor. 

Han ble født i Hove i England og fikk sin utdannelse på Trinity College ved Cambridge University. Etter å ha tjenestegjort i andre verdenskrig jobbet han ved Rothamsted Experimental Station i to år, før han vendte tilbake til Cambridge som lærer.

Han flyttet til Princeton University i 1956, og ble grunnleggerne av statistikkavdelingen ved Yale University i 1963.

Han ble etterhvert interessert i statistisk programmering, og understreket at datamaskiner skulle kunne lage både kalkulasjoner og grafer, og understreket viktigheten av grafiske data med det som senere har blitt kjent som Anscombes kvartett. Senere publiserte han en tekstbok om statistisk programmering i programmeringsspråket APL. 

## Referanser


## Eksterne lenker
* Profil hos Mathematics Genealogy Project
Os gymnas

**Os gymnas** er en fylkeskommunal videregående skole på Osøyro i Bjørnafjorden kommune i Midthordland, ca. 28 km sør for Bergen sentrum. Skolen ble grunnlagt i 1966, og tilbyr utdanningsprogrammet studiespesialisering med programområde for realfag og språk, samfunnsfag og økonomi.

## Utdanningstilbud
Vedtatt utdanningstilbud for skoleåret 2023-2024:

## Se også
*Kongshaug Musikkgymnas
*Os videregående skole

## Referanser
Etne vidaregåande skule

**Etne vidaregåande skule** var en fylkeskommunal videregående skole i Etne kommune i Vestland fylke. Skolen flyttet inn i nybygget i Skakke senter for skole, idrett og kultur 1. januar 2012. I tillegg hadde skolen en avdeling på Tesdal.

Etter at den ble gjort om fra jordbruksskole til videregående skole med mekaniske fag, ble den i 1985 lagt inn som en filial av Ølen vidaregåande skule. Da Ølen kommune ble overført til Rogaland fylke i 2002, gjenopprettet Hordaland fylkeskommune Etne vidaregåande skule.

Hordaland og Rogaland hadde en samarbeidsavtale som innebærer at fagtilbudet ved de to skolene skulle utfylle hverandre, og at elever fra Etne og Vindafjord kommuner kunne søke på utdanningsprogrammer både på Etne vidaregåande skule og på Ølen vidaregåande skule.

Fra skoleåret 2017-2018 er skolen gjeninnlemmet i Ølen vidaregåande skule som nå eies og drives av Rogaland fylkeskommune.

## Undervisningstilbud
Skolen tilbød følgende utdanninger i skoleåret 2016-2017:

*Vg1 Idrettsfag
*Vg2 Idrettsfag
*Vg3 Idrettsfag
*Vg1 Design og håndverk
*Vg2 Interiør og utstilling
*Vg1 Teknikk og industriell produksjon
*Vg2 Arbeidsmaskiner
*Vg2 Kjøretøy
*Vg3 Påbygning til generell studiekompetanse
*Vg3 Påbygning til generell studiekompetanse etter yrkeskompetanse

## Referanser
Johan Aschehoug Kiær

**Johan Aschehoug Kiær** (IPA: ) (født 11. oktober 1869 i Drammen, død 31. oktober 1931) var en norsk paleontolog og professor ved Universitetet i Oslo fra 1909.
__NOTOC__
## Liv og virke
### Bakgrunn
Han var sønn av Hagbart Kiær (1829–1931) og Simonine Aschehoug (1835–1905).  Faren var prest. Johan Kiær studerte først zoologi og siden paleontologi i tre år under professor Karl Alfred von Zittel (1839–1904) ved Ludwig-Maximilians-Universität München, hvor han i 1896 tok doktorgraden med avhandlingen «Faunistische Übersicht der Etage 5 des norwegischen Silursystems». 

### Karriere
Han vendte hjem til Norge og begynte fra 1901 å studere oversiluren. Undersøkelsene resulterte i verket *Das Obersilur im Kristianiagebiet*, som brakte ham Fridtjof Nansens belønning for fremragende forskning for 1906.

I 1909 fikk han et nyopprettet professorat i paleontologi og historisk geologi ved universitetet i Kristiania. Samme året fant hans kone Elise Clementine (Kemma) Kiær (1878–1975) en fossil fisk ved Rudstangen på Kroksund i Tyrifjorden. Her fant de en devon-fauna med blant annet restene av en sjøskorpion som fikk navnet *[[Mixopterus kiaeri]]* etter ham. Det var han som hadde ansvaret for ordningen av det geologisk-paleontologiske muséet i Oslo, som åpnet i 1920.

## Utgivelser
* 
* 
* 
* 
* 

## Referanser


## Kilder

* 
* «Verdens største sjøskorpion funnet i Hole». Hole kommunes nettsider.
Journal for Lovgivning, Rigsforsamling og Politik

***Journal for Lovgivning, Rigsforsamling og Politik*** var et tidsskrift som ble utgitt av redaktør Niels Wulfsberg i Christiania i 1814. Wulfsberg stiftet senere *[[Morgenbladet]]*. I dette tidsskriftet ble blant annet Johan Gunder Adlers og Christian Magnus Falsens grunnlovsutkast trykket.
Killinggänget

**Killinggänget** var en svensk komikergruppe. Kjente medlemmer var Robert Gustafsson og Henrik Schyffert. Også gruppens regissører ble vanligvis regnet som medlemmer av Killinggänget; den første regissøren var Walter Söderlund, som ble avløst av Tomas Alfredson.

Gruppen ble til etter at Sveriges Television ba Henrik Schyffert og Andres Lokko om å lage et humorprogram.

## Medlemmer

* Tomas Alfredson (1999–)
* Robert Gustafsson
* Jonas Inde (1991–2004)
* Andres Lokko
* Martin Luuk (1994–)
* Johan Rheborg
* Henrik Schyffert
* Walter Söderlund (1992–1996)

## Referanser
Peru under Sommer-OL 1972

**Peru under Sommer-OL 1972**.  Tjue sportsutøvere, sytten menn og tre kvinner fra Peru deltok i sju sporter under 1972 i München. Det var sjuende gangen som Peru deltok i et sommer-OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Krohn Air

**Krohn Air** var et norsk virtuelt flyselskap som ble etablert i 2010 i Molde. Selskapet ble etablert som et resultat av at SAS la ned flyforbindelsen mellom Molde og Trondheim. Selskapet hadde ikke egne tillatelser til å drive flyselskap, men på samme måte som Color Air gjorde, kjøpte det tjenesten fra et godkjent flyselskap. Krohn Air var dermed ikke et *flyselskap*, men solgte billetter til flyginger som skjedde under flyselskapet AIS Airlines sin AOC (Air Operator's Certificate). Selskapet ble slått konkurs i 2014.

## Om selskapet
Selskapet startet i februar 2010 med to daglige rundturer mellom Molde og Trondheim med et 32-seters ex-Sun Air Fairchild Dornier 328 med Sun Air of Scandinavia som operatør. Fra august til 19. november 2010 fløy selskapet også en daglig rundtur mellom Molde og Stavanger med mellomlanding i Bergen. Denne ruten og de andre etterpå ble operert av Helitrans med et 19 seters BAe Jetstream 32, kjøpt fra samme selskap. 14. februar 2011 utvidet flyselskapet sitt tilbud til Trondheim til fire daglige rundturer, men gikk over til å operere den med Jetstream. Fra 1. oktober 2012 overtok nederlandske AIS Airlines som operatør, fortsatt med BAe Jetstream 32. 4. mars 2013 startet selskapet flyvninger mellom Trondheim og Ålesund.

## Destinasjoner

## Referanser




## Eksterne lenker
* Krohn Air, offisielt nettsted
Jan Fagerberg

**Jan Ernst Fagerberg** (født 2. juli 1951) er en norsk økonom med støttestudier i statsvitenskap og historie, og en norsk innovasjonsforsker. Han ble uteksaminert som samfunnsøkonom fra Universitetet i Bergen i 1980, og er professor på Senter for teknologi, innovaskon og kultur (TIK) ved Universitetet i Oslo. Fagerberg har særlig forsket på innovasjonshistorie og på innovasjonsvirksomhetens vesen, samt forholdet mellom innovasjon og økonomisk vekst. Hans hovedfunn er blant annet at det ofte er svak sammenheng mellom et lands omfang av forskning og utvikling (input), og dets økonomiske veksttakt (output). Han har studert hvordan innovasjonen har endret seg fra «tradisjonell», teknologifokusert produktinnovasjon til mer innfløkt og prosessfokusert tjenesteinnovasjon. Fagerberg er også gjesteforsker ved Lunds universitet.

Fagerberg har arbeidet for OECD og FN, og ved en rekke universiteter i utlandet. Han har vært gjesteforsker ved blant annet University of California, San Diego, Aalborg Universitet, Universitetet i Maastricht, Université Paris-XIII og Københavns handelshøyskole. 

Fra 2010 leder han et ekspertutvalg – «Fagerbergutvalget» – som skal vurdere sammenhengene mellom ressurser, effekt og kvalitet i offentlig finansiert forskning i Norge. 2. mai 2011 la utvalget frem sin utredning: NOU 2011: 6 *Et åpnere forskningssystem*.

## Litteratur
* Fagerberg, Jan: Liste over publikasjoner.
* Fagerberg, Jan, Bart Verspangen og Nick von Tunzelman (1994). *The Dynamics of Technology, Trade, and Growth*, Aldershot.
* Fagerberg, Jan P. Guerrieri, og Bart Verspangen (1999). ''The Economic Challenge for Europe: Adapting to Innovation Based Growth,'', Cheltenham.
* Fagerberg, Jan, David C. Mowery, og Richard R. Nelson (2004). *The Oxford Handbook of Innovation*, Oxford University Press.
* Fagerberg, Jan David C. Mowery, og Bart Verspangen (2009). ''Innovation, Path Dependency and Policy: The Norwegian case'', Oxford University Press.

## Eksterne lenker

* Jan Fagerberg, ved Universitetet i Oslo.
* Fagerbergutvalget.
* NOU 2011: 6 Et åpnere forskningssystem.
* Blog med beskrivelse av Utvalget som skal vurdere offentlig finansiert forskning (2010).
* «Fagerbergutvalget – Et velfungerende forskningssystem», Abelia 27.mai 2010.